Apstiprināti

ar Krāslavas novada pašvaldības

īpašuma atsavināšanas un izsoļu komisijas 30.04.2025.

lēmumu (protokols Nr.26)

**Krāslava novada pašvaldības neapbūvētas zemes vienības ar kadastra apzīmējumu**

**6070 009 0175 Kaplavas pagastā nomas tiesību izsoles noteikumi**

**1. Vispārīgie noteikumi**

* 1. Krāslavas novada neapbūvētās zemes vienības Kaplavas pagastā ar kadastra apzīmējumu 6070 009 0175 nomas tiesību izsoles noteikumi (turpmāk tekstā – Noteikumi) nosaka kārtību, kādā notiek zemes vienības ar kadastra apzīmējumu 6070 009 0175, daļas 0.3 ha platībā (turpmāk tekstā - Objekts) nomas tiesību iegūšana izsolē – zemes noma atklātā izsolē personai, kura par izsoles objektu piedāvā visaugstāko nomas maksu.
  2. Izsole notiek, ievērojot “Publiskas personas finanšu līdzekļu un mantas izšķērdēšanas novēršanas likuma” 1.pantu, 3.panta 2.punktu, Pašvaldību likuma 73.panta ceturto daļu, 2018.gada 19.jūnija Ministru kabineta noteikumus Nr.350 „Publiskas personas zemes nomas un apbūves tiesības noteikumi” un citus Latvijas Republikā spēkā esošos normatīvos aktus.
  3. Noteikumu mērķis ir nodrošināt zemes nomas tiesību izsoles dalībniekiem atklātu un vienādu iespēju zemes nomas tiesību iegūšanai uz Krāslavas novada pašvaldībai piekritīgo neapbūvēto zemes vienību (Objektu), kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” „Publiskas personas finanšu līdzekļu un mantas izšķērdēšanas novēršanas likuma” izpratnē.
  4. Izsoli organizē un veic Krāslavas novada pašvaldības īpašuma atsavināšanas un izsoļu komisija (turpmāk tekstā – Komisija).
  5. Objekta nomas tiesību izsole notiks **2025.gada 14.maijā, plkst.11:00** Krāslavas novada pašvaldības ēkā, Rīgas ielā 51, Krāslavā.
  6. Izsoles veids – mutiska izsole ar augšupejošu soli.
  7. Izsolē piedāvātā **Objekta sākotnējā aprēķinātā nomas maksa ir EUR 28.00** (divdesmit astoņi euro, 00 centi) gadā (neieskaitot PVN), kas ir izsoles sākumcena.
  8. **Nomas tiesību izsoles solis ir EUR 2,00** (divi euro 00 centi) gadā (neieskaitot PVN).
  9. Maksa par reģistrāciju izsolei netiek iekasēta.

**2. Objekta raksturojums**

* 1. Zemes vienība Kaplavas pagastā, Krāslavas novadā, kadastra apzīmējums 6070 009 0175, 0.3 ha platībā, kas ir daļa no zemes gabala ar kopējo platību 1.00 ha.
  2. Zemes vienība nav ierakstīta zemesgrāmatā.
  3. Objekta izmantošanas mērķis – zeme, uz kuras galvenā saimnieciskā darbība ir lauksaimniecība, kods 0101, kas atbilst Krāslavas novada Kaplavas pagasta teritorijas plānojumā noteiktajai atļautajai izmantošanai.
  4. Objekta nomas līguma termiņš - 6 (seši) gadi.
  5. Objekts tiek iznomāts bez apbūves tiesībām.

1. **Izsoles priekšnoteikumi**
   1. Izsoles dalībnieku reģistrācija tiek uzsākta pēc paziņojuma par izsoles publiskošanu Krāslavas novada pašvaldības interneta vietnē www.kraslava.lv.
   2. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var lietot un apsaimniekot Objektu un noteiktajā termiņā ir izpildījusi šajos noteikumos paredzētos priekšnoteikumus, kā arī kurai nav nekustamā īpašuma nodokļa un nomas maksas parādu par Krāslavas novada administratīvajā teritorijā esošiem nekustamajiem īpašumiem.
   3. Personām, kuri vēlas reģistrēties izsolei, jāiesniedz sekojoši dokumenti:
      1. Fiziskām personām:
         1. pieteikumu, kurā norādīts vārds, uzvārds, personas kods, deklarētās dzīvesvietas adrese un cita adrese, kurā persona ir sasniedzama, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir), nomājamās zemes vienības kadastra apzīmējums, zemes vienības adrese un zemes nomāšanas laikā plānotā darbība (1.pielikums);
         2. pretendenta pārstāvi, norādot personu identificējošus datus (ja ir);
         3. pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm;
      2. Juridiskām personām/to pārstāvjiem uzrādot pasi un iesniedzamo dokumentu oriģinālus:
         1. pieteikumu, kurā norādīts juridiskās personas nosaukums, reģistrācijas numurs un juridiskā adrese un cita adrese, kurā persona ir sasniedzama, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir), nomājamās zemes vienības kadastra apzīmējums, zemes vienības adrese un zemes nomāšanas laikā plānotā darbība (1.pielikums);
         2. pretendenta pārstāvi, norādot personu identificējošus datus (ja ir);
         3. pretendenta piekrišana, kad iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm;
   4. Ja persona ir izpildījusi šo noteikumu 3.3.punktu un apakšpunktu noteikumus, tā tiek reģistrēta izsoles dalībnieku reģistrācijas sarakstā.
   5. Izsoles dalībnieku reģistrācija notiks Krāslavas novada pašvaldības darba laikā **līdz 2025.gada 13.maija, plkst.16.00 Krāslavas novada pašvaldības 12.kab., Rīgas ielā 51, Krāslavā**, nogādājot pieteikumu personīgi, ar kurjeru, pa pastu, vai elektroniski parakstītu ar drošu elektronisko parakstu uz e-pastu dome@kraslava.lv.
   6. Persona netiek reģistrēta:
      1. ja vēl nav iestājies vai ir jau beidzies termiņš dalībnieku reģistrācijai;
      2. ja nav iesniegti 3.3.punkta apakšpunktos minētie dokumenti;
      3. ja ir nekustamā īpašuma nodokļa un nomas maksas parādi par Krāslavas novada administratīvajā teritorijā esošiem nekustamajiem īpašumiem.
   7. Komisija nav tiesīga līdz izsoles sākumam iepazīstināt fiziskās personas un juridiskās personas ar ziņām par izsoles dalībniekiem.
2. **Izsoles norise**
   1. Izsoles gaita tiek protokolēta. Izsoles protokolā atspoguļo visas Komisijas un izsoles dalībnieku darbības izsoles gaitā. Protokolu paraksta visi Komisijas locekļi.
   2. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens dalībnieks vai viņa pilnvarota persona. Dalībnieki pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem dalībnieku sarakstā.
   3. Ja noteiktajā laikā uz izsoli ierodas vismaz 1 (viens) dalībnieks, izsoles vadītājs paziņo par izsoles uzsākšanu.
   4. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
   5. Izsoles gaita:
      1. Izsoles dalībnieks pie ieejas izsoles telpā uzrāda reģistrācijas apliecību, uz kuras pamata viņam izsniedz kartīti ar numuru, kas atbilst reģistrācijas lapā un reģistrācijas apliecībā ierakstītajam kārtas numuram.
      2. Pirms izsoles sākšanās izsoles dalībnieki ar parakstu apliecina, ka ir iepazinušies ar izsoles noteikumiem.
      3. Izsoli vada Komisijas priekšsēdētājs vai kāds no Komisijas locekļiem.
      4. Komisijas vadītājs, atklājot izsoli, iepazīstina ar Komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu. Izsoles dalībnieku sarakstā tiek ierakstīts katra dalībnieka vārds un uzvārds vai nosaukums, kā arī solītāja pārstāvja, pilnvarotās personas vārds un uzvārds. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības, ja šāds dokuments nav iesniegts komisijai iepriekš. Izsoles komisija izsoles gaitā sarakstā atzīmē katra izsoles dalībnieka piedāvāto maksu, turpinot maksas atzīmēšanu, kamēr to paaugstina. Atsakoties no tālākas solīšanas, katrs dalībnieks ar parakstu izsoles dalībnieku sarakstā apstiprina savu pēdējo solīto maksu.
      5. Komisijas vadītājs īsi raksturo iznomājamo Objektu, paziņo izsoles sākotnējo nomas maksu, kā arī izsoles soli – par kādu sākotnējā nomas maksa tiek paaugstināta ar katru nākamo solījumu.
      6. Uzsākot izsoli, Komisijas priekšsēdētājs lūdz izsoles dalībniekus, paceļot savas reģistrācijas kartītes, apstiprināt gatavību nomāt Objektu par izsoles sākumcenu. Izsoles dalībnieki, kuri apstiprinājuši gatavību nomāt Objektu par izsoles sākumcenu, piedalās solīšanas procesā, paceļot savu reģistrācijas kartīti ar numuru. Katrs šāds solījums ir izsoles dalībnieka apliecinājums, ka viņš palielina Objekta nomas maksu par izsoles soli.
      7. Piedāvātās izsoles maksas pieaugums nedrīkst būt mazāks par izsoles soli, arī gadījumā, ja izsolē piedalās 1 (viens) izsoles dalībnieks.
      8. Ja neviens no dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “iznomāts”. Tas nozīmē, ka Objekts ir iznomāts personai, kas solījusi pēdējo augstāko maksu. Izsoles dalībnieka, kuram iznomāts Objekts, reģistrācijas numurs un solītā cena tiek ierakstīti izsoles protokolā.
      9. Ja vairāki dalībnieki vienlaicīgi solījuši vienu un to pašu cenu, priekšroka pirkt objektu ir dalībniekam, kurš pirmais no viņiem saņēmis izsoles dalībnieka reģistrācijas apliecību.
      10. Atsakoties no tālākās solīšanas, katram izsoles dalībniekam ar parakstu izsoles protokolā jāapstiprina sava pēdējā solītā cena.
      11. Dalībnieks, kurš pēdējais piedāvājis augstāko nomas maksu, pēc nosolīšanas nekavējoties uzrāda savu reģistrācijas apliecību un ar parakstu protokolā apliecina tajā norādītās nomas maksas atbilstību nosolītajai.
      12. Izsoles dalībnieks, kurš ir nosolījis attiecīgo izsoles objektu, bet atsakās parakstīties protokolā, atsakās arī no nosolītā objekta. Tiesības slēgt zemes nomas līgumu iegūst nākamais solītājs, kurš nosolījis lielāko nomas maksu.
      13. Izsoles organizētājs pieņem lēmumu no izsoles dalībnieku saraksta svītrot izsoles dalībnieku, kurš atteicies no nosolītā objekta.
3. **Izsoles rezultātu apstiprināšana**
   1. Izsoles komisija ne vēlāk kā darba dienas laikā pēc izsoles paraksta izsoles protokolu.
   2. Izsoles rezultātus apstiprina Krāslavas novada pašvaldības domes sēdē, pieņemot lēmumu par izsoles rezultātu apstiprināšanu un zemes nomas līguma slēgšanu ar izsoles uzvarētāju.
   3. Izsoles uzvarētājs iegūst tiesības slēgt nomas līgumu uz 6 (sešiem) gadiem, ievērojot šo Noteikumu 2.4.punktu. Zemes nomas līgumā tiek iekļauta nosolītā zemes nomas maksa.
   4. Papildus nosolītajai zemes nomas maksai nomniekam jāmaksā pievienotās vērtības nodoklis un nekustamā īpašuma nodoklis Latvijas Republikas normatīvajos aktos paredzētajā apmērā un kārtībā. Nomas maksa jāsāk maksāt no līguma noslēgšanas dienas.
   5. Krāslavas novada pašvaldība un izsoles uzvarētājs viena mēneša laikā pēc izsoles rezultātu apstiprināšanas slēdz zemes nomas līgumu.
4. **Nobeiguma noteikumi**
   1. Izsole atzīstama par nenotikušu, ja:
      1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
      2. noteiktajos termiņos nav reģistrējies neviens izsoles dalībnieks;
      3. noteiktajā laikā ir reģistrējušies vismaz 1 (viens) dalībnieks, bet uz izsoli neviens neierodas.
   2. Lēmumu par izsoles atzīšanu par nenotikušu pieņem Komisija.
   3. Izsoles dalībniekiem ir tiesības iesniegt sūdzību Krāslavas novada pašvaldībai par Komisijas veiktajām darbībām 3 (trīs) darba dienu laikā no izsoles dienas.
   4. Noteikumiem ir sekojoši pielikumi, kas ir Noteikumu neatņemama sastāvdaļa:

Pielikumā:

1. Pieteikums zemes nomas tiesību izsolei uz 1 lpp.
2. Informatīvais paziņojums par personas datu apstrādi.

1.pielikums

Krāslava novada pašvaldības neapbūvētas zemes vienības ar kadastra apzīmējumu 6070 009 0175

Kaplavas pagastā nomas tiesību izsoles noteikumiem

**Krāslavas novada pašvaldības**

**īpašuma atsavināšanas un izsoļu komisijai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskai personai -vārds, uzvārds; juridiskai personai – nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods; reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskai personai - deklarētā dzīvesvietas adrese un adrese, kurā persona ir sasniedzama, tālrunis; juridiskai personai – juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

oficiālā elektroniskā adrese (ja ir aktivizēts tās konts) vai elektroniskā pasta adresi (ja ir)

**PIETEIKUMS**

zemes nomas tiesību izsolei

Izsoles veids: mutiska izsole ar augšupejošu soli

Nomas objekts: Krāslava novada pašvaldības neapbūvēta zemes vienība ar kadastra apzīmējumu 6070 009 0175, Kaplavas pagastā, platība 0.3 ha.

Nomas laikā plānotās darbības neapbūvētajā zemesgabalā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pievienotie dokumenti:**

* pretendenta pārstāvis, norādot personu identificējošus datus (ja ir);
* pretendenta piekrišana, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm.
* citi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025.gada \_\_. \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts; paraksta atšifrējums)*

**Informatīvais paziņojums par personas datu apstrādi**

Pārzinis personas datu apstrādei ir Krāslavas novada pašvaldība, Reģ.Nr.90001267487, Rīgas iela 51, Krāslava, Krāslavas novads, LV-5601, tālrunis: +371-65624383, e-pasts: [dome@kraslava.lv](mailto:dome@kraslava.lv)

Jūsu personas datu (vārda, uzvārda, personas koda, dzīvesvietas adreses, e-pasta adreses, tālruņa numura) apstrādes mērķis – pieteikuma dalībai izsolē par nekustamā īpašuma nomas tiesībām izskatīšanai un izlemšanai par pretendenta atbilstību izsoles noteikumiem, un pretendenta iekļaušanai vai neiekļaušanai izsoles dalībnieku sarakstā, kā arī līguma noslēgšanai ar īpašuma tiesību ieguvēju – nosolītāju.

Personas datu saņēmēji var būt pilnvarotās personas, aizbildņi, aizgādņi, tiesību pārņēmēji, Krāslavas novada pašvaldība, zemesgrāmatu nodaļas, Valsts zemes dienests. Personas dati tiks nodoti vienīgi normatīvajos aktos noteiktajos gadījumos, ja tas ir nepieciešams konkrētajam personas datu apstrādes mērķim.

Jūsu personas dati tiks glabāti saskaņā ar lietu nomenklatūru.

Jums ir tiesības, iesniedzot pamatotu lūgumu, pieprasīt piekļūt Jūsu kā datu subjekta apstrādātajiem personas datiem. Lūgt neprecīzos datus labot vai dzēst, gadījumos, ja personas dati tiek apstrādāti nelikumīgi, un citos normatīvajos aktos noteiktajos gadījumos lūgt Jūsu personas datu apstrādes ierobežošanu un iebilst pret apstrādi. Jums ir tiesības saistībā ar iespējamu Jūsu personas datu aizsardzības pārkāpumu vērsties ar sūdzību Datu valsts inspekcijā.

Iesnieguma iesniedzējs apņemas informēt citas personas, ja tādas minētas pieteikumā, par viņu datu apstrādi saistībā ar šī pieteikuma izskatīšanu.

Informatīvo paziņojumu par personas datu apstrādi saņēmu:

\_\_\_\_\_\_\_\_\_ Paraksts \_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_ Vārds, uzvārds